டாக்டர் எம்.டி. மாணவர்களுக்கு வகுப்பு எடுத்து முடித்ததும் ஒரு கப் காப்பி சாப்பிட்டுவிட்டு வார்டுக்குச் சென்றார். அவருக்குக் காலை பார்த்த மெனின்ஜைடிஸ் கேஸ் நன்றாக ஞாபகம் இருந்தது. B.M.J. யில் சமீபத்தில் புதிய சில மருந்துகளைப் பற்றி அவர் படித்திருந்தார். “ இன்னிக்குக் காலையிலே அட்மிட் பண்ணச் சொன்னேனே மெனின்ஜைடிஸ் கேஸ் , பன்னிரண்டு வயசுப் பொண்ணு எங்கேய்யா ? " " “ இன்னிக்கு யாரும் அட்மிட் ஆகலையே டாக்டர் ? " “ “ என்னது ? அட்மிட் ஆகலையா ? நான் ஸ்பெஸிஃபிக்காகச் சொன்னேனே ! தனசேகரன் , உங்களுக்கு ஞாபகம் இல்லை ? " “